Åpner døren på gløtt for kjæleslanger
Mattilsynet får nå sende en liste på 18 fremmede dyrearter ut på høring, for å teste en oppmyking av dagens forbud mot å holde eksotiske dyr i norske hjem. Statssekretær Hanne Maren Blåfjelldal (Frp) i Landbruksdepartementet sier til VG at Mattilsynet har ønsket en oppmyking og har sendt over en liste med 18 krypdyr og amfibier som de mener det er trygt å tillate. – Vi har fått mange henvendelser, derfor ønsker vi å gjennomføre en formell høring for å få synspunkter, både for og imot. Dette er det sterke meninger om, og forskjelige faglige syn, sier Blåfjelldal.Listhaugs forgjenger Trygve Slagsvold Vedum (Sp) kvalte for to år siden et lignende forslag om å tillate kvelerslanger og andre krypdyr. «Vi sier nei til at folk skal kunne ha slanger og krypdyr i norske hjem. Det er ikke naturlig med slanger i Norge», sa Vedum til VG i 2013. Men nå vil Listhaug ha debatten opp igjen.Mattilsynet har lenge ønsket å en oppmyking av dagens forbud. Nå sier regjeringen at Mattilsynet skal få sende ut en liste med 16 krypdyr-arter, som slanger, skilpadder og øgler, og to amfibie- eller froskearter ut på høring. Høringsnotatet skal ut i løpet av oktober. Det betyr at en avgjørelse tidligst kan komme neste år. – Departementet har ikke konkludert, og vil bruke høringen til å få viktige innspill for å avgjøre om regelverket skal endres, eller om dagens forbud skal bestå, sier Blåfjelldal.
Det 40 år gamle forbudet mot å holde krypdyr og amfibier som kjæledyr, kan stå for fall. Men først vil landbruksminister Sylvi Listhaug (Frp) høre hva fagfolkene mener.